Remezan Alan
Remezan Alan nivîskar û akademîsyenê kurd e. 

Di sala 1968an de li Şêrwana Sêrtê hatiye dinyayê. Beşa Edebiyat û Zimanê Tirkî ya Zanîngeha Dîcleyê qedand.  Di 2013an de li ser Ziman û Çanda Kurdî mastera xwe li Zanîngeha Artukluyê kir. Di gelek kovarên bi kurdî û tirkî de li ser folklor, teoriya edebiyatê û edebiyata kurdî rexne, lêkolîn û ceribandinên wî weşîyane.  Li Enstîtûya Zimanên Zîndî ya Zanîngeha Artûklûyê di beşa Ziman û Çanda Kurdî de mamostetî kir her wiha di beşa Edebiyat û Zimanê Kurdî de dersên edebiyata kurdî ya nûjen, rexneya edebî, vegotinnasî û edebiyata berawirdî da.  Romana wî ya yekem Saturn di 2002an de hate weşandin. 

Alan vê gavê li Zanîngeha Zaxoyê di Kolêja Edêb de li ser edebiyata kurdî doktorayê dixwîne.

Berhem 
 Saturn, roman, Weşanên Avestayê, 2002
 Bendname, li ser ruhê edebiyatekê, rexne, ceribandin, Weşanên Avestayê, 2009 
 Folklor û  Roman, li dor texeyyulen berê rêçên îroyîn, rexne, Weşanên Peywendê, 2013
 Tîr û Armanc, rexne li gel Ergin Öpengin, Weşanên Peywendê, 2014
 Destpêkek ji bo Zanista Edebiyata Modern, rexne, Weşanên Peywendê, 2019
 Keşkûl, rexne, Stenbol, Weşanên Peywendê, 2019

Girêdanên Derve 
Vîdeo: Semîner,  Neqla Tecrûbeyê di Çarçoveya Çîrokên Mele Mehmûdê Bazîdî de, Cih: Weqfa Îsmaîl Beşikçi, Diyarbekir, 2017
 Remezan Alan, di malpera Tirşikê de

Çavkanî 

Nivîskarên kurd
Mamosteyên Zaningehê
Kesên ji Sêrtê
Jidayikbûn 1968